|  |  |
| --- | --- |
| O’ZBEKISTON KASABA UYUSHMALARI FEDERATSIYASINING BUXORO VILOYAT KASABA UYUSHMALARI TASHKILOTLARI BIRLASHMASI KENGASHI | ЎЗБЕКИСТОН КАСАБА УЮШМАЛАРИ ФЕДЕРАЦИЯСИНИНГ БУХОРО ВИЛОЯТ КАСАБА УЮШМАЛАРИ ТАШКИЛОТЛАРИ БИРЛАШМАСИ КЕНГАШИ |

### R A Y O S A T Q A R O R I

### Р А Ё С А Т Қ А Р О Р И

2019 йил 5 февраль № 13-11 “с” Buxoro shahri

**Касаба уюшмалари тизимида туризм соҳасини**

**янада ривожлантириш тўғрисида**

Ўзбекистон Республикаси Президенти томонидан мамлакатимизда туризмни изчил ривожлантириш истиқболлари, сайёҳлик объектларидан самарали фойдаланиш, кўрсатилаётган хизмат турлари сифатини ошириш, юртимизнинг диққатга сазовор жойларига сайёҳлар оқимини кўпайтириш бўйича қабул қилинган қатор қарорларида белгилаб берилган вазифалар ижросида касаба уюшмаларининг фаол иштирокини таъминлаш ҳамда корхона, ташкилот ва муассасаларда фаолият кўрсатаётган ходимлар ва уларнинг оила аъзоларини туризмга жалб этилишини янада ривожлантириш мақсадида Ўзбекистон касаба уюшмалари Федерациясининг Бухоро вилоят касаба уюшмалари ташкилотлари бирлашмаси кенгаши раёсати **қарор қилади:**

**1.** Ўзбекистон Республикаси Президентининг 2019 йил 5 январдаги “Туризм тармоғини жадал ривожлантиришга оид чора-тадбирлар тўғрисида”ги ПҚ-4095-сонли Қарори, 2019 йил 5 январдаги “Ўзбекистон Республикасида туризмни жадал ривожлантиришга оид қўшимча чора-тадбирлар тўғрисида”ги ПФ-5611-сонли Фармони ҳамда Федерация Кенгаши Раёсатининг 2019 йил 16 январдаги “Ўзбекистон касаба уюшмалари тизимида туризм соҳасини янада ривожлантириш тўғрисида”ги 12-06 “с”-сонли қарорлари маълумот ва ижро учун қабул қилинсин.

**2**. Вилоят касаба уюшмалари ташкилотлари бирлашмаси кенгаши томонидан корхона, ташкилот ва муассасалар ходимлари, уларнинг оила аъзоларини мароқли дам олишини таъминлашга ҳамда ички туризмни ривожлантиришга кўмаклашиш мақсадида 2018 йил давомида амалга оширилган ишлар тўғрисидаги ахборот маълумот учун қабул қилинсин *(1-илова)*.

**3.** Вилоят касаба уюшмалари тизимида 2019 йилда туризмни ривожлантириш бўйича комплекс чор-тадбирлар Дастури *2-иловага*, ходимлар ва уларнинг оила аъзолари учун 2019 йил давомида саёҳатлар ташкил этиш тақсимот-режаси 3-иловага мувофиқ тасдиқлансин.

**4. Бирлашма кенгаши, тармоқ касаба уюшмалари Республика Кенгашларининг Бухоро вилояти бўйича масъул ташкилотчилари, туман, шаҳар кенгашлари, бирлашган касаба уюшма қўмита раислари:**

Дастурдаги тадбирлар ижросини белгиланган муддатларда сифатли бажарилишини таъминлаш;

саёҳатлар ташкил этиш тақсимот-режаси асосида ходимлар ва уларнинг оила аъзоларини республикамизнинг тарихий шаҳарларига саёҳатларини ташкил этишда **“Кasaba sayr” шўъба корхонаси** билан тизимли ҳамкорликни йўлга қўйиш;

жамоа шартномаларига киритиш орқали ходимлар ва уларнинг оила аъзоларидан 2  минг нафарини Тошкент, Самарқанд, Хива, Қўқон, Марғилон, Термиз, Шаҳрисабз, Қарши каби тарихий шаҳарлар ҳамда 12 минг нафарини вилоятимиз ҳудудидаги диққатга сазовор қадамжоларга саёҳатларини *3-иловадаги* тақсимот-режа асосида ташкил этиш;

ходимлар ва уларнинг оила аъзолари учун саёҳатларни уюштиришда тадбирлар сифатига ва саёҳатчилар хавфсизлигига алоҳида эътибор қаратиш;

Дастур ижроси ва берилган тақсимот-режа асосида саёҳатларнинг ташкил қилиниши юзасидан амалга оширилаётган ишларни доимий таҳлил қилиш, аппарат йиғилишларида атрофлича муҳокама этиш ҳамда **ҳар чорак** якунлари бўйича маълумотларни **бирлашма кенгаши маданий-маърифий ва спорт ишлари бўлими** (А.Акрамова)**га** тақдим этиш вазифалари юклатилсин.

**5. Бирлашма кенгашининг маданий-маърифий ва спорт ишлари бўлими** (А.Акрамова) касаба уюшмалари ташкилотлари томонидан туризм соҳасида амалга оширилаётган ишларни ташкил қилишда амалий ёрдам беришни таъминласин.

**6.** Бирлашма кенгаши матбуот хизмати (Р.Нусратова) ҳамда “Ishonch” газетасининг вилоят бўйича мухбирига тизимда туризм соҳасида амалга оширилаётган ишларни республика ҳамда маҳаллий оммавий ахборот воситалари ва бирлашма кенгашининг расмий веб-сайтида ёритилишини таъминласин.

**7.** Мазкур қарор ижросини назорат қилиш вилоят касаба уюшмалари ташкилотлари бирлашмаси кенгаши раисининг ўринбосари М. Шукуров зиммасига юклатилсин.